CELEX: 52021PC0013
Language: lt
Date: 2021-01-22
Title: Pakeistas pasiūlymas TARYBOS SPRENDIMAS dėl Protokolo, kuriuo iš dalies keičiamas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas, sudarymo Sąjungos vardu

EUROPOS KOMISIJA
            Briuselis, 2021 01 22
            COM(2021) 13 final
            2010/0112(NLE)
            Pakeistas pasiūlymas
            TARYBOS SPRENDIMAS 
            dėl Protokolo, kuriuo iš dalies keičiamas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas, sudarymo Sąjungos vardu
            
               
         
         
            
               AIŠKINAMASIS MEMORANDUMAS
            
            
               PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               2010 m. gegužės 3 d. Komisija priėmė ir vėliau Tarybai pateikė pasiūlymą dėl sprendimo dėl Protokolo, kuriuo iš dalies keičiamas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas, sudarymo (KOM(2010) 208 galutinis). 
            
            
               Atsižvelgiant į 2015 m. balandžio 28 d. Europos Sąjungos Teisingumo Teismo sprendimą byloje C-28/12, šiuo pasiūlymu iš dalies keičiamas pradinis Komisijos pasiūlymas. Kad Tarybai būtų lengviau nagrinėti pasiūlymą, visas susijęs tekstas pateikiamas kaip iš dalies pakeistas pasiūlymas.
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               Netaikoma. 
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Netaikoma.
            
            
               4.POVEIKIS BIUDŽETUI
            
            
               Netaikoma. 
            
            
               5.KITI ELEMENTAI
            
            
               Netaikoma. 
            
            
               2010/0112 (NLE)
            
            
               Pakeistas pasiūlymas
            
            
               TARYBOS SPRENDIMAS
            
            
               dėl Protokolo, kuriuo iš dalies keičiamas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas, sudarymo Sąjungos vardu
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,
            
         
         
            
               atsižvelgdama į Europos Komisijos pasiūlymą,
            
            
               atsižvelgdama į Europos Parlamento pritarimą,
            
            
               kadangi:
            
            
               (1)remiantis Sprendimu 2010/465/ES
                  1
               , 2010 m. birželio 24 d. buvo pasirašytas Protokolas, kuriuo iš dalies keičiamas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas (toliau – Protokolas), su sąlyga, kad jis bus sudarytas vėliau; 
            
            
               (2)Protokolą ratifikavo visos valstybės narės, išskyrus Kroatijos Respubliką. Kroatijos Respublika turėtų prisijungti prie Protokolo pagal Stojimo akto, pridėto prie 2011 m. gruodžio 5 d. Stojimo sutarties
                  2
               , 6 straipsnio 2 dalį; 
            
            
               (3)Protokolas turėtų būti patvirtintas Sąjungos vardu,
            
            
               (4)Sprendimo 2010/465/ES 2, 3 ir 4 straipsniuose išdėstytos nuostatos dėl sprendimų, susijusių su įvairiais Susitarime, iš dalies pakeistame Protokolu, išdėstytais klausimais, priėmimo ir atstovavimo. Atsižvelgiant į 2015 m. balandžio 28 d. Europos Sąjungos Teisingumo Teismo sprendimą byloje C-28/12, tos nuostatos turėtų būti nebetaikomos. Atsižvelgiant į Sutartis, nei naujų nuostatų tais klausimais, nei tokių nuostatų dėl valstybių narių pareigos teikti informaciją, kokios nustatytos Sprendimo 2010/465/ES 5 straipsnyje, nustatyti nebūtina. Todėl nuo šio sprendimo įsigaliojimo dienos Sprendimo 2010/465/ES 2, 3, 4 ir 5 straipsniai turėtų būti nebetaikomi,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Sąjungos vardu patvirtinamas Protokolas, kuriuo iš dalies keičiamas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas (toliau – Protokolas).
            
            
               Protokolo tekstas pridedamas prie Tarybos sprendimo 2010/465/ES.
            
            
               2 straipsnis 
            
            
               Tarybos pirmininkas paskiria asmenį, įgaliotą Sąjungos vardu keistis Protokolo 10 straipsnyje numatytomis diplomatinėmis notomis ir taip išreikšti Sąjungos sutikimą laikytis Protokolo.
            
            
               3 straipsnis
            
            
               Nuo šio sprendimo įsigaliojimo dienos Sprendimo 2010/465/ES 2, 3, 4 ir 5 straipsniai netaikomi. 
            
            
               4 straipsnis
            
            
               Šis sprendimas įsigalioja jo priėmimo dieną. 
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        2010 m. birželio 24 d. Tarybos ir Taryboje posėdžiavusių Europos Sąjungos valstybių narių Vyriausybių atstovų sprendimas 2010/465/ES dėl Protokolo, kuriuo iš dalies keičiamas Europos bendrijos bei jos valstybių narių ir Jungtinių Amerikos Valstijų oro susisiekimo susitarimas, pasirašymo ir laikino taikymo (OL L 223, 2010 8 25, p. 1).
               
               
                  
                     (2)
                  
                  
                        OL L 112, 2012 4 24, p. 21.